На основу члана 12. Статута Медицинског Факултета Универзитета у Београду, Комисија за обезбеђивање квалитета је на I редовној седници у школској 2007/2008 години, одржаној 18.03.2008. године, доноси

# ПОСЛОВНИК О РАДУ КОМИСИЈЕ ЗА ОБЕЗБЕЂИВАЊЕ КВАЛИТЕТА НА МЕДИЦИНСКОМ ФАКУЛТЕТУ

1. **ОПШТЕ ОДРЕДБЕ**

# Члан 1.

Пословником о раду Комисије за обезбеђивање квалитета (у даљем тексту: Комисије) уређује се начин рада Комисије, као стручног органа факултета.

# Члан 2.

Придржавање одредаба овог пословника обавезно је за све чланове Комисије.

# НАЧИН РАДА

**Члан 3.**

Комисију за обезбеђивање квалитета чине Председник Комисије за праћење наставног плана и програма, Председник Комисије за акредитацију, Председник Комисије за контролу наставе, Секретар факултета и Студент продекан.

Радом Комисије руководи Председник Комисије кога именује Наставно- научно веће на предлог Декана.

# Члан 4.

Комисија ради у седницама. Комисија образује радна тела Комисија у складу са потебама.

# Члан 5.

Комисија може пуноважно да одлучује ако седници присуствује више од половине чланова Комисије.

Одлуке се доносе већином гласова од присутног броја чланова Комисије.

# Члан 6.

У припреми седнице Комисије Председнику помаже Центар за обезбеђивање и унапређење квалитета наставе (у даљем тексту: Центар)

Записник на седницама Комисије, по казивању Председника , воде запослени у Центару за обезбеђивање и унапређење квалитета наставе.

# ПРАВА И ДУЖНОСТИ ЧЛАНОВЕ КОМИСИЈЕ ЗА ОБЕЗБЕЂЕЊЕ КВАЛИТЕТА

**Члан 7.**

Члан Комисије дужан је да присуствује седницама и учествује у њиховом

раду.

Центар за обезбеђивање и унапређење наставе води евиденцију о присутности чланова Комисије.

# Члан 8.

Члан Комисије има право да поставља питања из делокруга Комисије, даје предлоге и покреће иницијативе и на други начин доприноси квалитетном раду Комисије.

# СЕДНИЦЕ КОМИСИЈЕ

**Члан 9.**

Седници Комисије претходи обавештење чланова Комисије о планираном термину седнице и року за доставу материјала за разматрање.

# Члан 10.

Седницу Комисије сазива Председник комисије и предлаже дневни ред.

Позив садржи време и место одржавања седнице Комисије.

Позиве из става 2. овог члана Центар директно доставља члановима Комисије.

# Члан 11.

Председник отвара седницу Комисије и утврђује да ли је присутан довољан број чланова Комисије за рад и одлучивање.

После утврђивања кворума , приступа се разматрању достављеног дневног

реда.

# Члан 12.

Гласање је по правилу јавно и обавља се дизањем руке.

Чланови Комисије могу гласати за предлог, односно против предлога, или се уздржати од гласања.

По обављеном гласању председник Комисије утврђује резултат гласања и формулише га ради уношења у записник.

# Члан 13.

О току седнице води се записник.

Записник садржи: редни број, датум ,место и време одржавања седнице, дневни ред, утврђење кворума, питања која се разматрају на седници, резултате гласања, одлуке , закључке и препоруке по поједним тачкам дневног реда.

# Члан 14.

Овај пословник ступа на снагу даном доношења, од када се и примењује.

# Члан 15.

Измене и допуне овог пословника врше се на начин и по поступку предвиђеном за његово доношење.

Председник

Комисије за обезбеђивање квалитета Проф.др Живана Милићевић